**projektas**



**RIETAVO SAVIVALDYBĖS TARYBA**

**SPRENDIMAS**

**DĖL PROJEKTO „Dalies Pastato Plungės g. 18, Rietave, pritaikymas socialinio būsto paskirčiai“ PARENGIMO IR ĮGYVENDINIMO**

2016 m. birželio 23 d. Nr. T1-

Rietavas

Vadovaudamasi Lietuvos Respublikos vietos savivaldos įstatymo 16 straipsnio 2 dalies 30 punktu, Lietuvos Respublikos socialinės apsaugos ir darbo ministro 2015 balandžio 9 d. įsakymu Nr. A1-192 „ Dėl savivaldybių socialinio būsto fondo plėtros 2015-2020 metais veiksmų plano patvirtinimo“ ir 2015 m. rugsėjo 16 d. įsakymu Nr. A1-525 „Dėl 2014-2020 m. Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės 08.1.2-CPVA-R-408 „Socialinio būsto fondo plėtra“ projektų finansavimo sąlygų aprašu Nr. 1, Rietavo savivaldybės taryba n u s p r e n d ž i a:

1. Parengti ir įgyvendinti projektą „Dalies pastato Plungės g. 18, Rietave, pritaikymas socialinio būsto paskirčiai“.

2. Prisidėti prie projekto įgyvendinimo ne mažiau kaip 15 proc. visų tinkamų finansuoti lėšų ir padengti netinkamas finansuoti su projektu susijusias išlaidas, jeigu tokios būtų nustatytos. Užtikrinti finansinį projekto (veiklų) rezultatų tęstinumą 5 metus po projekto įgyvendinimo pabaigos, kaip nurodyta finansavimo sąlygų aprašo 55 punkte.

3. Įpareigoti Savivaldybės administracijos direktorių Vytautą Dičiūną organizuoti šio projekto parengimą ir įgyvendinimą.

4. Papildyti Rietavo savivaldybės strateginį plėtros planą iki 2016 m. projektu „Dalies pastato Plungės g. 18, Rietave, pritaikymas socialinio būsto paskirčiai“.

5. Pripažinti netekusiu galios Rietavo savivaldybės tarybos 2015 m. lapkričio 19 d. sprendimą Nr. T1-159 „Dėl projekto „Pastato Plungės g. 18, Rietave, trečiojo aukšto pritaikymas socialinio būsto paskirčiai“ parengimo ir įgyvendinimo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

**RIETAVO SAVIVALDYBĖS ADMINISTRACIJOS**

**VIETOS ŪKIO SKYRIUS**

**AIŠKINAMASIS RAŠTAS PRIE SPRENDIMO**

**DĖL PROJEKTO „Dalies Pastato Plungės g. 18, Rietave, pritaikymas socialinio būsto paskirčiai“ PARENGIMO IR ĮGYVENDINIMO“ PROJEKTO**

2016-06-13 Nr. 1

Rietavas

**1. Sprendimo projekto esmė.**

Rietavo savivaldybės tarybos 2015-11-19 sprendimu Nr. T1-159 dėl projekto „Pastato Plungės g. 18, Rietave, trečiojo aukšto pritaikymas socialinio būsto paskirčiai“ parengimo ir įgyvendinimo“ buvo planuojama pastate Plungės g. 18, Rietave, įrengti socialinius būstus tik trečiame aukšte. Atsiradus didesniam poreikiui ir finansavimo galimybėms, nutarta socialinius būstus įrengti ir antrajame pastato aukšte. Tarybos sprendimas neatitiko pasikeitusių aplinkybių, todėl nutarta jį pripažinti netekusiu galios ir priimti naują. Rietavo savivaldybės administracija įgyvendins didesnės apimties projektą „Dalies pastato Plungės g. 18, Rietave, pritaikymas socialinio būsto paskirčiai“.

**2.** **Kuo vadovaujantis parengtas sprendimo projektas.**

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 30 punktu, Lietuvos Respublikos socialinės apsaugos ir darbo ministro 2015 balandžio 9 d. įsakymu Nr. A1-192 „ Dėl savivaldybių socialinio būsto fondo plėtros 2015-2020 metais veiksmų plano patvirtinimo“ ir 2015 m. rugsėjo 16 d. įsakymu Nr. A1-525 „Dėl 2014-2020 m. Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės 08.1.2-CPVA-R-408 „Socialinio būsto fondo plėtra“ projektų finansavimo sąlygų aprašu Nr. 1.

**3. Tikslai ir uždaviniai.**

Dalį pastato Plungės g. 18, Rietave, pritaikyti socialinio būsto paskirčiai.

**4**. **Laukiami rezultatai.**

Šio sprendimo projekto laukiamas rezultatas – dalis pastato Plungės g. 18, Rietave, bus pritaikyta socialinio būsto paskirčiai.

**5**. **Kas inicijavo sprendimo projekto rengimą.**

Sprendimo projekto rengimą inicijavo Vietos ūkio skyrius.

**6. Sprendimo projekto rengimo metu gauti specialistų vertinimai.**

Neigiamų specialistų vertinimų kol kas negauta.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatyta.

**8. Lėšų poreikis sprendimo įgyvendinimui.**

Sprendimo įgyvendinimui Savivaldybės biudžeto lėšų poreikio nėra.

**9. Antikorupcinis vertinimas.**

Šis sprendimas antikorupciniu požiūriu nevertinamas.

Skyriaus vedėjas Juozas Albauskas